system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre Comuna Negomir, Gorj?
assistant
Negomir este o comună în județul Gorj, Oltenia, România, formată din satele Artanu, Bohorel, Condeiești, Negomir (reședința), Nucetu, Orzu, Paltinu, Raci, Ursoaia și Valea Racilor.

Geografie 
Comuna Negomir, în actuala configurație, datează de la noua împărțire administrativ-teritorială din anul 1968, când alături de vechea comuna s-a atașat și fosta comună Raci, întinzându-se pe o distanță de 26 de kilometri.

Amplasata în zona central-sudică a județului Gorj, teritoriul administrativ al comunei Negomir are ca vecini urmatoarele comune:

-	Fărcașești în partea de nord;

-	Borăscu și Bolboși în partea de sud;

-	Urdari în partea de est;

-	Mătăsari și Drăgotești în partea de vest.

Comuna Negomir are o suprafață de 5.351 hectare din care 616 hectare intravilan, 3.149 hectare teren agricol, 2.202 hectare teren neagricol ( 1.779 hectare păduri).

Relieful comunei este deluros (Piemontul Getic), iar culmile dealurilor se dezvoltă în direcția NV-SE în lungul văii Negomirului, afluent al pîrîului Jilțul.

Resursele naturale ale comunei sunt:
 resurse vegetale: pășuni, fânețe naturale și păduri
 resurse minerale: din analiza resurselor naturale ale teritoriului rezultă că resursele minerale utile sunt extrem de reduse și se limitează la rezerva de cărbune inferior (lignit), care nu este pretabil pentru exploatare datorită rezervelor neînsemnate comparativ cu puterea sa calorică. Deși comuna se află sub influența directă a exploatării lignitului, ea nu este folosită decât ca haldă de depozitare a sterilului rezultat din carierele de exploatare construite în comunele vecine.

Economie 
Ocupația locuitorilor a suferit transformări în ultima jumătate de secol. Multă vreme ocupația principală a locuitorilor fiind creșterea animalelor (ovine, bovine). La aceasta se poate adăuga și cultivarea terenurilor cu porumb, grâu, plante furajere, pomi și viță de vie. După anul 1970 a avut loc o reorientare a forței de muncă spre bazinele carbonifere Rovinari și Jilț inclusiv în cele doua termocentrale de la Rovinari si Turceni. Începând cu anul 1997,o dată cu reducerea extracției de lignit, au avut loc disponibilizări masive ale minerilor navetiști.
În prezent, populația ocupată este repartizată în proporție de 96% în sectorul primar (reprezentat de producția vegetală și animală), lipsind în totalitate activitatea secundară. Un procent de 3,2% se afla angajat în sectorul terțiar care îmbracă toate aspectele de prelucrare, valorificare atât a produselor agricole brute cât și a celor industrializate și prelucrate.
Comuna Negomir a fost vestită pentru practicarea unor meserii ca cizmărie, dulgherie, tinichigerie, confecționarea lingurilor sculptate din lemn, meserii care au înregistrat un regres vizibil. De asemenea, cojocăria și tăbăcăria nu se mai practică.

Demografie 

Conform recensământului efectuat în 2021, populația comunei Negomir se ridică la 3.370 de locuitori, în scădere față de recensământul anterior din 2011, când fuseseră înregistrați 3.555 de locuitori. Majoritatea locuitorilor sunt români (97,77%), iar pentru 2,14% nu se cunoaște apartenența etnică. Din punct de vedere confesional, majoritatea locuitorilor sunt ortodocși (93,5%), cu o minoritate de penticostali (3,41%), iar pentru 2,58% nu se cunoaște apartenența confesională.

Politică și administrație 
Comuna Negomir este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Note

Vezi și
 Biserica de lemn din Artanu
 Biserica de lemn din Negomir-Curtișoara
 Biserica de lemn din Ursoaia
 Biserica Sfinții Arhangheli Mihail și Gavriil, Raci

Lectură suplimentară 
 Monografia toponimică a comunei Negomir-Gorj, Georgiana Cambrea, Editura Stef, Drobeta Turnu Severin, 2011

Negomir